Video: Tuimeltreinpret in die sitkamerSkermgreep uit die video Dié video van ŉ klein dogtertjie in ŉ wasgoedmandjie wat die pret van ŉ tuimeltrein saam met haar pa in hul sitkamer beleef, het kykers gaande. Die dogtertjie, Kayla, van Oklahoma in die VSA, kraai van die pret terwyl haar pa die gewip-wip-wip en opdraandes en afdraandes realisties op sy skoot namaak. Die video op die televisie is van die Twister, ŉ hout-tuimeltrein by Knoebels-park in Elysburg, Pennsylvania. Kayla is duidelik vasgenael in die belewenis, en sy skree selfs “versigtig, pappa!” in een stadium op die rit.